All I’ve Got to Do

«All I've Got to Do» er en sang av The Beatles som ble skrevet av John Lennon (men offisielt krediterte Lennon/McCartney). Den ble først utgitt 22. november 1963 på gruppens andre britiske album With The Beatles. I USA ble den utgitt 20. januar 1964 på albumet Meet The Beatles!Turner, Steve (2009) The Stories Behind the Songs 1962 – 1966, Carlton Books Limited ISBN 978-1-847-32267-8Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 35/200/201

Lennon sa at sangen var inspirert av Smokey Robinson and the Miracles.Sheff, David (1981). The Playboy Interviews with John Lennon & Yoko Ono ISBN 0-425-05989-8 Åpningsakkorden i «All I've Got to Do» er tatt fra deres sang «(You Can) Depend on Me» (utgitt september 1959).MacDonald, Ian (2005). Revolution in the Head: The Beatles' Records and the Sixties (andre utgave). London: Pimlico. ISBN 1-844-13828-3 s. 74

«All I've Got to Do» ble innspilt 11. september 1963 i Abbey Road Studios. De andre medlemmene i The Beatles kjente ikke til sangen før Lennon gjennomkjørte den i studio.Miles, Barry (1997). Paul McCartney: Many Years From Now. New York: Henry Houston, Texas, USA: Holt and Company. ISBN 0-8050-5249-6 s. 148 Tagning 14 ble brukt til videre arbeid, hvorpå de foretok noen pålegg (muligens vokal/kor). Dette pålegget ble kalt tagning 15 som ble brukt til utgivelse.

Det finnes ikke noe instrumentalparti i «All I've Got to Do». Derfor ble sologitarist George Harrisons rolle å spille et rytmemønster i stedet. De fremførte aldri sangen offentlig på konserter.

 Musikere og instrumenter 

John Lennon: elektrisk gitar, vokal
Paul McCartney: bass, kor
George Harrison: elektrisk gitar, kor
Ringo Starr: trommer

Referanser

Kategori:The Beatles-sanger
Kategori:Sanger skrevet av Lennon/McCartney
Kategori:Sanger fra 1963